Document ID: 31989R0767

*****
ΚΑΝΟΝΙΣΜΟΣ (ΕΟΚ) αριθ. 767/89 ΤΟΥ ΣΥΜΒΟΥΛΙΟΥ
της 20ής Μαρτίου 1989
για τον καθορισμό, από την 1η Απριλίου 1989, της τιμής παρέμβασης του βουτύρου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 5 παράγραφος 1,
την πρόταση της Επιτροπής (3),
τη γνώμη του Ευρωπαϊκού Κοινοβουλίου (4),
τη γνώμη της Οικονομικής και Κοινωνικής Επιτροπής (5),
Εκτιμώντας:
ότι ο κανονισμός (ΕΟΚ) αριθ. 2233/88 (6) καθόρισε, για τη γαλακτοκομική περίοδο 1988/89, την ενδεικτική τιμή του γάλακτος και τις τιμές παρέμβασης του βουτύρου, του αποκορυφωμένου γάλακτος σε σκόνη και των τυριών grana padano και parmigiano reggiano·
ότι, εν τω μεταξύ, η κατάσταση της αγοράς άλλαξε, ιδίως λόγω μιας ταχείας μείωσης των αποθεμάτων βουτύρου· ότι, προκειμένου να αποφευχθεί μια επανασύσταση των αποθεμάτων αυτών, φαίνεται σκόπιμο να μειωθεί η τιμή παρέμβασης του βουτύρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Απριλίου 1989, η τιμή παρέμβασης του βουτύρου καθορίζεται σε 306,94 Ecu ανά 100 χιλιόγραμμα για την Κοινότητα των Δέκα και σε 332,87 Ecu ανά 100 χιλιόγραμμα για την Ισπανία.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαρτίου 1989.

Labels: 2